b'\n_START_ARTICLE_\nKnud Gyldenstierne Sehested\n_START_SECTION_\nGodsejer\n_START_PARAGRAPH_\nHan var s\xc3\xb8n af generall\xc3\xb8jtnant Jens Maltesen Sehested og dennes anden hustru Margrethe Sophie Ramel. 1725 arvede han Thors\xc3\xb8 og Nes herreg\xc3\xa5rde i Torsnes og 1731 Vestre Roppestad i Torsnes.(Fredrikstad kommune, Norge)\n_START_SECTION_\nMilit\xc3\xa6r karriere\n_START_PARAGRAPH_\nHan blev vagtmester ved Rodsteens Dragoner, 1709 f\xc3\xa6ndrik ved faderens dragonregiment og samme \xc3\xa5r premierl\xc3\xb8jtnant, 1711 karakteriseret kaptajn, 1713 virkelig kaptajn og kompagnichef ved Oetkens Dragoner og udm\xc3\xa6rkede sig 1716 (28.-29. marts) under overfaldet p\xc3\xa5 Norderhov Pr\xc3\xa6steg\xc3\xa5rd. Han fik derfor 1717 tildelt guldmedalje for sit forhold under krigen. _NEWLINE_1719 blev Sehested forsat til Paulsens gevorbne Dragonregiment, blev 1720 sekondmajor, 1730 premiermajor og forsat til 1. sm\xc3\xa5lenske nationale Infanteriregiment, 1731 karakteriseret oberstl\xc3\xb8jtnant og blev samme \xc3\xa5r forsat til 1. Akershusiske nationale Infanteriregiment, og samme \xc3\xa5r virkelig oberstl\xc3\xb8jtnant, 1735 karakteriseret oberst, 1740 virkelig oberst og chef for 2. Bergenhusiske nationale Infanteriregiment, 1742 forsat til 2. Oplandske nationale Infanteriregiment, 1751 generalmajor og chef for 1. sm\xc3\xa5lenske nationale Infanteriregiment, og blev 1758 generall\xc3\xb8jtnant. Han d\xc3\xb8de samme \xc3\xa5r._NEWLINE_Sehested k\xc3\xb8bte sig 1713 fri for et \xc3\xa6gteskabsl\xc3\xb8fte til Anna Margrethe Gram, med hvem han havde en datter. Ca. 1716 blev han i stedet gift med Frederikke Augusta Heusner (ca. 1695 - 11. oktober 1765 p\xc3\xa5 Torsnes, Borge, \xc3\x98stfold).'